S-7043/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 16. nóvember 2023, á hendur Ó-kk-nf J-kk-nf Ó-kk-nf, kt. [...], [...], fyrir umferðarlagabrot með því að hafa, föstudaginn 27. október 2023, ekið bifreiðinni [...] sviptur ökurétti um Laufengi í Reykjavík, þar sem lögregla stöðvaði aksturinn.

Telst háttsemi ákærða varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007- 2023- [...]

Þess er krafist að ákærði verði dæmdur til refsingar og til greiðslu alls sakarkostnaðar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Ákærði krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 14. nóvember 2023, á ákærði að baki langan sakaferil sem nær aftur til ársins 2004, en ákærði hefur ítrekað sætt refsingu fyrir akstur sviptur ökuréttindum. Með dómi Héraðsdóms Reykjaness 19. apríl 2017 var ákærða gert að sæta fangelsi í 4 mánuði, meðal annars vegna aksturs sviptur ökuréttindum, en dómurinn var skilorðsbundinn til tveggja ára. Með dómi Héraðsdóms Austurlands 16. febrúar 2018 var ákærða gert að sæta fangelsi í átta mánuði, þar af voru fimm mánuðir skilorðsbundnir til þriggja ára, meðal annars vegna aksturs sviptur ökuréttindum. Þá var ákærða gert að greiða fésekt að fjárhæð 60.000 króna með lögreglustjórasátt 18. apríl 2018 fyrir akstur sviptur ökurétti. Var sáttin hegningarauki við framangreindan dóm frá 16. febrúar 2018. Með dómi Héraðsdóms Vestfjarða 14. desember 2018 var ákærða gert að sæta fangelsi í 30 daga, fyrir að hafa í þriðja sinn ekið sviptur ökurétti. M eð dómi Héraðsdóms Reykjavíkur 30. október 2019 gert að sæta fangelsi í þrjá mánuði, meðal annars vegna aksturs sviptur ökurétti. Nú síðast var ákærða með dómi Héraðsdóms Reykjavíkur 3. mars 2021 gert að sæta fangelsi í 17 mánuði, meðal annars vegna aksturs sviptur ökuréttindum, en með þeim dómi var framangreindur skilorðsdómur frá 16. febrúar 2018 dæmdur upp. Að öðru leyti hefur sakaferill ákærða ekki þýðingu við úrlausn máls þessa.

Við ákvörðun refsingar í máli þessu verður því lagt til grundvallar að ákærði hafi nú í sjötta sinn, innan ítrekunartíma í skilningi 3. mgr. 71. gr. almennra hegningarlaga nr. 19/1940, gerst sekur um akstur sviptur ökuréttindum.

Undir meðferð málsins játaði ákærði brot sín skýlaust. Horfir það honum til málsbóta, sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls og dómvenju þykir refsing ákærða hæfilega ákveðin 4 mánaðafangelsi.

Engan sakarkostnað leiddi af meðferð málsins.

Af hálfu ákæruvaldsins flutti málið G-kvk-nf R-kvk-nf S-kvk-nf aðstoðarsaksóknari.

K-kvk-nf R-kvk-nf G-kvk-nf aðstoðarmaður dómara kveður upp þennan dóm.

Dómsorð:

Ákærði, Ó-kk-nf J-kk-nf Ó-kk-nf, sæti fangelsi í 4 mánuði K-kvk-nf R-kvk-nf G-kvk-nf